
	Comisia pentru buget, finanţe şi bănci
	
	Bucureşti,      05.06.2006  

Nr. 22/411


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea amendamentelor convenite între România şi Banca de Dezvoltare a Consiliului Europei, prin schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001, cu care comisia noastră a fost sesizată în fond cu adresa Biroului Permanent nr.PL.x.495 din 24 mai 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea amendamentelor convenite

 între România şi Banca de Dezvoltare a Consiliului Europei, prin 

schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut dintre România şi

Banca de Dezvoltare a Consiliului Europei, semnat la Paris la 17 august 2001

 şi la Bucureşti la 20 august 2001
Cu adresa nr.PL.x.495 din 24 mai 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea amendamentelor convenite între România şi Banca de Dezvoltare a Consiliului Europei, prin schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001.
La întocmirea raportului s-au avut în vedere avizul Consiliului Legislativ şi avizul Comisiei pentru administraţie publică, amenajarea teritoriului şi echilibru ecologic. 
Prezentul proiect de Lege are ca obiect de reglementare ratificarea Amendamentelor convenite între Guvernul României şi Banca de Dezvoltare a Consiliului Europei, prin schimbul de scrisori semnate la 15 decembrie 2005 şi la Paris la 19 decembrie 2005, la Acordul – cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001.
Unul dintre obiectivele principale ale strategiei Guvernului este construirea de locuinţe sociale pentru populaţia tânără, cu venituri reduse, din România. În acest sens, pentru finanţarea proiectului privind construirea de locuinţe sociale, Banca de Dezvoltare a Consiliului Europei şi-a manifestat disponibilitatea de a acorda un împrumut în valoare totală de 100 milioane USD în două etape suprapuse: prima etapă în valoare de 60 milioane USD, care putea fi utilizată în perioada 2001-2003 pentru construirea a circa 8.775 unităţi locative, iar cea de-a doua etapă în valoare de 40 milioane USD, care va putea fi utilizată în perioada 2004-2006 pentru construirea a circa 4.099 unităţi locative.
Obligaţiile financiare privind rambursarea împrumutului şi achitarea dobânzilor aferente, precum şi o parte din contribuţia României la finanţarea proiectului vor fi incluse în bugetul propriu al Ministerului Lucrărilor Publice, Transporturilor şi Locuinţei, în calitate de subîmprumutat şi coordonator al Agenţiei Naţionale pentru Locuinţe.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, Domnul Secretar de Stat Doică Cătălin şi Doamna Ghiţă Carmen, Director General din partea Ministerului Finanţelor Publice.
La lucrările comisiei au participat  20 deputaţi, din totalul de 26 membri ai comisiei.
Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege pentru ratificarea amendamentelor convenite între România şi Banca de Dezvoltare a Consiliului Europei, prin schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001, în şedinţa din data de 30 mai 2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentul prezentat în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Expert parlamentar:
Popescu Luminiţa
ANEXĂ

I. Amendament admis
În urma dezbaterii, Comisia propune adoptarea proiectului de lege cu următorul amendament:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentului propus

	1.
	Titlul legii:
Lege 

pentru ratificarea amendamentelor convenite între România şi Banca de Dezvoltare a Consiliului Europei, prin schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001
	Nemodificat
	

	2.
	Articol unic. – Se ratifică amendamentele convenite între România şi Banca de Dezvoltare a Consiliului Europei, prin schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001, ratificat prin Ordonanţa de urgenţă a Guvernului nr. 110/2001, aprobată prin Legea nr. 695/2001.
	Articolul unic se modifică şi va avea următorul cuprins:

"Articol unic. – Se ratifică amendamentele convenite între România şi Banca de Dezvoltare a Consiliului Europei, prin schimbul de scrisori semnate la Bucureşti la 15 decembrie 2005 şi la Paris la 19 decembrie 2005, la Acordul – cadru de împrumut cadru de împrumut dintre România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001, ratificat prin Ordonanţa de urgenţă a Guvernului nr. 110/2001, aprobată prin Legea nr. 695/2001, cu modificările ulterioare."
	Tehnică legislativă

